Lengvasis lėktuvnešis

Lengvasis lėktuvnešis () – lėktuvnešis, mažesnis už standartinį karinio laivyno lėktuvnešį ir turintis nuo 1/3 iki 2/3 mažiau lėktuvų. Šio laivų tipo apibrėžimas priklauso nuo valstybės.

Istorija 
Antrojo pasaulinio karo metais JAV pastatė nemažai lengvųjų lėktuvnešių ant kreiserių korpusų. Pvz., Independence klasės lengvieji lėktuvnešiai buvo statomi perdirbant lengvuosius Cleveland klasės kreiserius, tačiau jie buvo prasti lėktuvnešiai, nes jų pakilimo deniai buvo siauri ir trumpi. Su lengvaisiais lėktuvnešiais kaip plaukiojantys aerodromai sėkmingai konkuravo eskortiniai lėktuvnešiai. Vienintelis lengvųjų lėktuvnešių pranašumas buvo didelis greitis, leidęs jiems plaukti tuo pačiu greičiu kaip ir kiti pagrindiniai koviniai laivai (eskortiniai lėktuvnešiai buvo gerokai lėtesni).

Lengvieji Independence klasės lėktuvnešiai buvo labai reikalingi karo pradžioje, kai Ramiajame vandenyne buvo likę tik „Enterprise“ ir „Saratoga“, o Atlante – tik „Ranger“ laivyno lėktuvnešiai. Karui einant į pabaigą buvo suprojektuoti Saipan klasės lengvieji lėktuvnešiai. Jau karui pasibaigus buvo pastatyti du tokie lėktuvnešiai („Saipan“ ir „Wright“). Kaip lėktuvnešiai jiedu buvo naudoti neilgai ir juos perdarė į vadovavimo ir ryšių laivus.

Po Antrojo pasaulinio karo D. Britanijos Karališkasis karinis laivynas naudojo nemažai lengvųjų lėktuvnešių, kurių projektai buvo dar karo laikų. Keli britų statybos lengvieji lėktuvnešiai (Colossus ir Majestic klasių) buvo parduoti Argentinai, Australijai, Brazilijai, Kanadai, Indijai ir Nyderlandams.

Lengvųjų lėktuvnešių sąrašas 
Argentinos karinis laivynas
 ARA Independencia (buvęs Colossus klasės lėktuvnešis)
 ARA Veinticinco de Mayo (buvęs Colossus klasės lėktuvnešis)

Brazilijos karinis laivynas
 NAeL Minas Gerais (buvęs Colossus klasės lėktuvnešis)

Prancūzijos karinis laivynas
 Lafeyette klasė – 2 laivai (buvę Independence klasės lėktuvnešiai)
 FS Arromanches (buvęs Colossus klasės lėktuvnešis)

Indijos karinis laivynas
 INS Vikrant (buvęs Majestic klasės lėktuvnešis) (išbrauktas iš laivyno)

Italijos karinis laivynas
 Giuseppe Garibaldi (551)

Japonijos karinis laivynas
 Zuihō klasė – 2 laivai
 Ryūhō 
 Chitose klasė – 2 laivai

Ispanijos karinis laivynas
 Dédalo (buvęs Independence klasės lėktuvnešis)
 Príncipe de Asturias
 Juan Carlos I

D. Britanijos Karališkasis karinis laivynas
 Centaur klasė – 4 laivai
 Colossus klasė – 8 laivai
 Majestic klasė – 5 laivai
 Invincible klasė – 3 laivai

Karališkasis Australijos karinis laivynas
 HMAS Sydney (buvęs Majestic klasės lėktuvnešis)
 HMAS Vengeance (buvęs Colossus klasės lėktuvnešis)
 HMAS Melbourne (buvęs Majestic klasės lėktuvnešis)

Karališkasis Kanados karinis laivynas
 HMCS Warrior (buvęs Colossus klasės lėktuvnešis)
 HMCS Magnificent (buvęs Majestic klasės lėktuvnešis)
 HMCS Bonaventure (buvęs Majestic klasės lėktuvnešis)

Karališkasis Nyderlandų karinis laivynas
 HNLMS Karel Doorman II – 1 laivas (buvęs Colossus klasės lėktuvnešis)

Karališkasis Tailando karinis laivynas
 HTMS Chakri Naruebet – 1 laivas

JAV karinis laivynas
 Independence klasė – 9 laivai
 Saipan klasė – 2 laivai

Nuorodos 

 Brown, David (1977). Aircraft Carriers. Arco Publishing. ISBN 0-668-04164-1.
 Watts, Anthony J. (1967). Japanese Warships of World War II. Doubleday & Company.

Lėktuvnešiai

it:Portaerei#Portaerei leggere